دەوەن مەولوود: دەنگ خۆشى مەرجێکە لە مەرجەکانى بوون بە گۆرانىبیژ و گۆرانى گووتن، ئەو کەسەى کە گۆرانى دەڵێت پێویستە خاوەن گوێچکەیەکى موزیکىی باش بیت و بتوانێت دەنگەکانى موزیک بناسیتەوەو شارەزایى هەبێت لە مەقامات و هەروەها بۆ گۆرانى بیژ زۆر گرنگە کە ڕیتمى زۆر باش بێت و بتوانێت شێوازى ئەدا کردن بە وشەو ئاوازەکە بە جوانى لەگەڵ ڕیتمەکە بگونجینیت. گۆرانیبیژ پێویستە بزانێت کە شێوازى دەنگى لەگەڵ چ جۆرە ستایلێک لە ئاواز و گۆرانى دا دەگونجیت و ستایلەکان بە پێى مەوداى دەنگى کەسەکە دەبێت هەلبژێردرێت ، بۆ وێنە کەسێک کە دەنگى تیژە دەتوانێت لەگەڵ زۆربەى ریتمەکان گۆرانى بڵێت بەپێچەوانەى ئەو کەسانەى کە چینى دەنگیان ( باێ یاخود باریتۆن)ە کە ئەو دوو چینە دەنگە زیاتر دەتوانن ئاوازیک بخوێنن کە ریتمیکى خاوى یاخود مام ناوەندى هەیە وە دەتوانن بۆ ریتمى مارش بەکارى بهێنن و بۆ سرود گوتن خۆشترە تاوەکو بۆ گۆرانى گووتن .